《初晴张蓬海石门兄弟过荷堤》
清代·李澄中

远来踏草烟，须眉带秋色。村村改旧容，始知风雨力。

俯仰剩此改，高天为我德。残荷挺孤房，柳静溪光直。

稼穑乃民命，丰歉在顷刻。君听寒蝉声，已为霜露得。

作者简介：（1630—1700）清山东诸城人，字渭清，号渔村、雷田。诸生。康熙十八年举博学鸿儒，授检讨，官至侍读。诗学杜甫，文工碑传记事。有《卧象山房集》、《滇程日记》。